Detský spevácky zbor Slovenského rozhlasu

Detský spevácky zbor Slovenského rozhlasu je rozhlasový zbor fungujúci pod Slovenským rozhlasom.

Jeho zakladateľom bol v roku 1953 skladateľ a dirigent, popredná osobnosť slovenského hudobného života Ondrej Francisci. Vtedy fungoval pod Československým rozhlasom. V októbri 1972 so zborom začal spolupracovať Marián Vach. Od roku 1977 bol umeleckým vedúcim súboru. Z pozície odišiel v roku 1985. Od roku 1986 bola zbormajsterka a umelecká vedúca Janka Rychlá, ktorá bola od roku 1985 asistentkou dirigenta v zbore. Po odchode Janky Rýchlej medzi rokmi 2003 a 2004 zbor krátko neexistoval, znovuzaložil ho v januári 2004 Adrian Kokoš. Od roku 2011 je súčasťou zboru aj Dievčenský spevácky zbor Slovenského rozhlasu.

Zbor od svojho založenia (1953) nahral viac ako 500 piesní, cyklov pre rozhlasové vysielanie, niekoľko CD a vychoval množstvo popredných umelcov. Spomeňme napríklad Editu Grúberovú, Magdalénu Hajóssyovú či Gabrielu Beňačkovú.

 Referencie 

Kategória:Detské spevácke zbory
Kategória:Slovenské spevácke zbory
Kategória:Československý rozhlas
Kategória:Slovenský rozhlas
Kategória:Organizácie založené v 1953